32006R1197
L 217/6
JURNALUL OFÍCIAL AL UNIUNII EUROPENE
REGULAMENTUL (CE) NR. 1197/2006 AL COMISIEI
din 7 august 2006
de modificare a Regulamentului (CEE) nr. 2967/85 de stabilire a modalităților de aplicare a grilei comunitare de clasificare a carcaselor de porc
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2759/75 al Consiliului din 29 octombrie 1975 privind organizarea comună a piețelor în sectorul cărnii de porc (1), în special articolul 2 și articolul 4 alineatul (6),
având în vedere regulamentul (CEE) nr. 3220/84 al Consiliului din 13 noiembrie 1984 de stabilire a grilei comunitare de clasificare a carcaselor de porc (2), în special articolul 5 alineatul (1),
întrucât:
(1)
Regulamentul (CEE) nr. 2967/85 al Comisiei (3) stabilește normele de aplicare a grilei comunitare de clasificare a carcaselor de porc și în special metoda de evaluare a conținutului de carne macră din carcase.
(2)
Concluziile cercetărilor recente privind clasificarea carcaselor de porc, efectuate în special în cadrul proiectului EUPIGCLASS, au subliniat importanța îmbunătățirii calității eșantionării și importanța simplificării metodei de evaluare a conținutului de carne macră din carcase.
(3)
Prin urmare, este necesar să se adapteze metoda de evaluare a conținutului de carne macră din carcase, precum și formula de calcul a conținutului de referință de carne macră stabilite de Regulamentul (CEE) nr. 2967/85.
(4)
Prin urmare, Regulamentul (CEE) nr. 2967/85 ar trebui modificat în consecință.
(5)
Măsurile prevăzute de prezentul regulament sunt conforme cu avizul Comitetului de gestionare a cărnii de porc,
ADOPTĂ PREZENTUL REGULAMENT:
Articolul 1
Regulamentul (CEE) nr. 2967/85 se modifică după cum urmează:
1.
La articolul 3, alineatele (1) și (2) se înlocuiesc cu următorul text:
„(1) Metoda statistică standard de estimare a conținutului de carne macră din carcasele de porc care este autorizată ca metodă de clasificare în sensul articolului 2 alineatul (3) din Regulamentul (CEE) nr. 3220/84 este în principiu fie metoda celor mai mici pătrate obișnuite, fie procedura denumită «rang redus», dar pot fi folosite și alte metode statistic verificate.
Această metodă se aplică pe un eșantion reprezentativ din producția porcină națională sau regională respectivă. Acesta cuprinde cel puțin 120 de carcase, al căror conținut de carne macră a fost determinat în conformitate cu procedura de tranșare descrisă în anexa I la prezentul regulament. În cazul în care se procedează la o eșantionare multiplă, referința se calculează pe baza unui număr minim de 50 de carcase, cu o precizie cel puțin egală cu cea obținută prin metoda statistică standard aplicată la un eșantion de 120 de carcase conform procedurii descrise în anexa I.
(2) Sunt autorizate numai metodele de clasificare pentru care deviația standard a erorii (rădăcina pătrată a erorii pătratice - «root mean squared error of prediction» sau RMSEP), calculată printr-o tehnică de validare încrucișată integrală, este mai mică de 2,5. De asemenea, orice valoare aberantă este inclusă în calculul RMSEP”.
2.
La anexa 1, punctul (2) se înlocuiește cu următorul text:
„2.
Conținutul de referință de carne se calculează astfel:
Greutatea părții macre din cele patru piese se calculează scăzând totalul elementelor care nu sunt macre în cele patru bucăți din greutatea totală a acestora înainte de tranșare.”
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Se aplică, de la 1 iulie 2006, metodele de clasificare supuse autorizării în conformitate cu articolul 3 alineatul (3) din Regulamentul (CEE) nr. 2967/85.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 7 august 2006.